φ 
ARISTOTELIS 
2 coris morbi soluuntur. Ab laeua eius parte breuis 
vena sed crassa ad lienem pergit , quo in loco exi¬ 
guae venae , in quas illa spargitur, occultantur. 
Altera pars eodem modo de latere sinistro magnae 
venae exiens ad sinistrum adscendit brachium. Sed 
illa eadem est, quae ad iecur vadit; haecdiuersa 
ab ea, quae lienem subit. Sunt aliae quoque a 
vena magna proficiscentes: quippe quaedam in 
omentum, quaedam in membrum, quod pancreas 
Graeci vocant. Tum ab hac multae venae per in¬ 
testinale (mesenterium) sparguntur. Eae vero 
omnes in vnam venam magnam desinunt, quae 
iuxta totum intestinum ac ventriculum ad gulam 
vsque porrigitur. Atque circa membra haec mul- 
3 tae mittuntur ab his venae. Vtraque igitur vena, 
tam magna quam aorta, ad renes vsque perpetuo 
tenore progreditur: ibi vero spinae magis adhae¬ 
rescunt, finduntur que bipartito velut in litteram 
lambda aut V inuersam; sed vena maior pone aor¬ 
tam aliquanto recessu redacta est. Adhaerescit 
aorta minutis venulis neruosis spinae potissimum 
4 circa cor. Est aorta, vbi de corde deducitur, bene 
valde capax; at inde progressa tum angustior tum 
neruosior. Ab aorta quoque veniunt ad intesti¬ 
nale (mesenterium) venae, sicut a vena maiore, 
quanquam longe minores; quippe angustae et fibris 
